LATVIJAS REPUBLIKA

Daugavpils pilsētas dome

reģ.Nr. 90000077325

Kr.Valdemāra iela 1, Daugavpils, LV-5401

Iepirkums Publisko iepirkumu likuma 8.2 panta kārtībā

**“Ziemeļu Rūpnieciskās zonas un velo/slēpošanas trases sanitārā uzkopšana”**

identifikācijas numurs DPD 2015/95

# Iepirkuma komisijas sēdes protokols Nr.5

2015.gada 20.augustā

|  |  |
| --- | --- |
| Komisijas priekšsēdētājaKomisijas locekļi | Jurate Kornutjaka – Daugavpils pilsētas domes Centralizēto iepirkumu nodaļas vadītāja,Jurijs Bārtuls – Daugavpils pilsētas domes Centralizēto iepirkumu nodaļas jurists, |
|  | Inga Zarāne – Daugavpils pilsētas domes Centralizēto iepirkumu nodaļas ekonomiste,Tatjana Livčāne – Daugavpils pašvaldības iestādes “Komunālās saimniecības pārvalde” vides speciāliste. |
| Sēdi protokolē | Komisijas loceklis J.Bārtuls.  |

Sēdē nepiedalās: Kaspars Laizāns – Daugavpils pilsētas domes pašvaldības iestādes “Komunālās saimniecības pārvalde” vides inženieris.

**Komisijas izveidošanas pamats:** Domes priekšsēdētāja 2015.gada 4.augusta rīkojums Nr.205.

**Iepirkums izsludināts:** Paziņojums par iepirkumu ievietots Iepirkumu uzraudzības biroja mājas lapā – 2015.gada 5.augustā. Iepirkuma nolikums ievietots Daugavpils pilsētas pašvaldības mājas lapā – 2015.gada 5.augustā.

Komisijas sēdes darba kārtība: Lēmuma par uzvarētāju pieņemšana.

**I. Lēmuma par uzvarētāju pieņemšana**

1. Komisijas priekšsēdētāja Jurate Kornutjaka paziņo sēdi par atklātu, nosauc komisijas sastāvu un ziņo sēdes darba kārtību.
2. Komisijas loceklis Jurijs Bārtuls ziņo, ka pieteikumu dalībai iepirkumā ir iesniedzis viens pretendents – AS “Daugavpils specializētais autotransporta uzņēmums” .
3. 2015.gada 18.augusta sēdē (protokols Nr.3) iepirkumu komisija atvēra iesniegto piedāvājumu un konstatēja, ka pretendents piedāvā šādu līgumcenu bez pievienotās vērtības nodokļa:

|  |  |
| --- | --- |
| **Pretendents** | **Piedāvātā līgumcena EUR (bez PVN)** |
| AS “Daugavpils specializētais autotransporta uzņēmums” | 11 637,69 |

1. 2015.gada 18.augusta sēdē (protokols Nr.4) iepirkumu komisija izskatīja pretendenta iesniegtos dokumentus, pārbaudīja iesniegto dokumentu atbilstību nolikuma prasībām, to vai ar iesniegtajiem dokumentiem pretendents ir apliecinājis savu kvalifikāciju. Komisija konstatēja, ka pretendents AS “DAUGAVPILS SPECIALIZĒTAIS AUTOTRANSPORTA UZŅĒMUMS” ir iesniedzis visus Nolikumā noteiktos dokumentus, kuri apliecina pretendenta kvalifikāciju un atbilstību iepirkuma Nolikuma nosacījumiem.
2. 2015.gada 18.augusta sēdē (protokols Nr.4) iepirkumu komisija pārbaudīja pretendenta AS “DAUGAVPILS SPECIALIZĒTAIS AUTOTRANSPORTA UZŅĒMUMS” tehniskā piedāvājuma atbilstību tehniskās specifikācijas prasībām un konstatēja, ka pretendenta piedāvājums atbilst tehniskās specifikācijas prasībām.
3. 2015.gada 18.augusta sēdē (protokols Nr.4) iepirkumu komisija pārbaudīja pretendenta AS “DAUGAVPILS SPECIALIZĒTAIS AUTOTRANSPORTA UZŅĒMUMS” finanšu piedāvājumu un konstatēja, ka pretendenta piedāvājumā nav aritmētisko kļūdu.
4. 2015.gada 18.augusta sēdē (protokols Nr.4) iepirkumu komisija konstatēja, ka pretendenta AS “Daugavpils specializētais autotransporta uzņēmums” piedāvājums ir vienīgais un pilnībā atbilst tehniskās specifikācijas un Nolikuma prasībām. Pretendenta piedāvātā līgumcena ir EUR 11 637,69 bez PVN, kas ir ievērojami zemāka par paredzamo līgumcenu, līdz ar to piedāvājums ir finansiāli izdevīgs.
5. 2015.gada 18.augusta sēdē (protokols Nr.4), pamatojoties uz Publisko iepirkumu likuma 8.2 panta septīto daļu, iepirkumu komisija nolēma atzīt AS “DAUGAVPILS SPECIALIZĒTAIS AUTOTRANSPORTA UZŅĒMUMS” par pretendentu, kuram atbilstoši iepirkuma Nolikumā noteiktajam piedāvājuma izvēles kritērijam, būtu piešķiramas līguma slēgšanas tiesības un uzdotiepirkumu komisijas loceklim J.Bārtulim pārbaudīt Publisko iepirkumu likuma 8.2 panta piektajā daļā norādīto izslēdzošo apstākļu esamību attiecībā uz pretendentu.
6. Komisijas loceklis J.Bārtuls ziņo, ka, pamatojoties uz Publisko iepirkumu likuma 8.2 panta septīto daļu, izmantojot Ministru kabineta noteikto informācijas sistēmu <https://www.eis.gov.lv>, 2015.gada 19.augustā ir izdrukājis e-izziņas, kas apliecina, ka pretendentam iepirkuma izsludināšanas dienā un dienā, kad pieņemts lēmums par iespējamu līguma slēgšanas tiesību piešķiršanu, nav nodokļu parādu. Pretendentam arī nav informācijas par aktuāliem maksātnespējas, likvidācijas procesiem un pārtrauktu saimniecisko darbību. Komisijas locekļi izskata izziņas un konstatē, ka attiecībā uz pretendentu – AS “DAUGAVPILS SPECIALIZĒTAIS AUTOTRANSPORTA UZŅĒMUMS”,nepastāv Publisko iepirkumu likuma 8.2 panta piektajā daļā norādītie izslēgšanas nosacījumi.
7. Līdz ar minēto komisija konstatē, ka atbilstoši iepirkuma Nolikumā noteiktajam piedāvājuma izvēles kritērijam – viszemākā cena, pretendents AS “DAUGAVPILS SPECIALIZĒTAIS AUTOTRANSPORTA UZŅĒMUMS” atzīstams par iepirkuma uzvarētāju.
8. Pamatojoties uz Publisko iepirkumu likuma 8.2 panta devīto daļu, **iepirkuma komisija nolemj:**
	1. atzīt **AS “DAUGAVPILS SPECIALIZĒTAIS AUTOTRANSPORTA UZŅĒMUMS”**,reģ.Nr. 41503002447, juridiskā adrese: Slāvu iela 6, Daugavpils par uzvarētāju iepirkumā “Ziemeļu Rūpnieciskās zonas un velo/slēpošanas trases sanitārā uzkopšana”, DPD 2015/95 un piešķirt līguma slēgšanas tiesības par kopējo summu EUR 11 637,69 bez PVN;
	2. uzdot komisijas loceklim J.Bārtulim sagatavot rakstveida paziņojumu pretendentiem par iepirkuma rezultātiem;
	3. normatīvajos aktos noteiktajā kārtībā un termiņā iesniegt publicēšanai Iepirkuma uzraudzības biroja mājas lapā [www.iub.gov.lv](http://www.iub.gov.lv) paziņojumu par noslēgto līgumu un publicēt Daugavpils pilsētas domes mājas lapā [www.daugavpils.lv](http://www.daugavpils.lv) doto lēmumu un līguma tekstu.

*Balsojums: 4 balsis "par", "pret" - nav, "atturas" - nav.*

SĒDE BEIDZAS plkst. 9.11.

Komisijas priekšsēdētāja J.Kornutjaka

Komisijas locekļi: I.Zarāne

 T.Livčāne

Protokolē komisijas loceklis J.Bārtuls